Łe Alpi Sentrałi łe xe na porsion de ła caena montagnoza de łe Alpi. A seconda de łe varie sudivixion del sistema montagnozo ła denominasion ła pol aver significai difarenti, in serti caxi se preferise adiritura conprender sta porsion de montagne parte inte łe Alpi Osidentałi e parte inte łe Alpi Orientałi. Dal versante nord łe intaresa ła Svizera, el Liechtenstein, ł'Austria e ła Germania. Inte el versante sud itałian łe xe conprexe inte łe rejon de ła Vałe d'Aosta, del Piemonte, de ła Łonbardia e del Trentin-Alto Adexe. Secondo ła sudivixion del IX Congreso Ziogràfego Itałian del 1924, łe xe ła sezion de łe Alpi che ła va dal col Ferret al paso del Brenero. Ła sima pì ełevada ła xe el Monte Roxa .